El Cor Ciutat de Burjassot felicita el Nadal amb un nou concert
2025-07-24

Divendres que ve dia 23 de desembre, a les 20:30 h, l’Església del Sagrat Cor de Burjassot albergarà el Concert de Nadal de tota la gran família del Cor Ciutat de Burjassot que, per a aquesta ocasió, estarà acompanyat de l’Orquestra Consolat del Mar, al compàs de la qual interpretarà un cuidat repertori de nadales, tradicionals i moderns.

Entre les peces que s’interpretaran destaquen If ye love me, de Thomas Tallis; Si la nieve resbala i Ave María de J. Domínguez; Ubi Cáritas de M. Duruflé; Look at the world de J. Rutter; Cantata 140 de J. S. Bach; Ave María de F. Schubert; Night of silence de D. Kantor, Gloria in excelsis Deo, d’Antonioo Vivaldi, Zadok the priest, de G. F. Handel i finalment, el Hallelujah, també de Handel.

D’altra banda, el passat 16 de desembre, va tenir lloc el concert que l’Escola Coral “Ciutat de Burjassot” va oferir al públic burjassoter, en la mateixa església del Sagrat Cor. Els xiquets, vertaders protagonistes del concert, van sorprendre amb les seues veus i la seua il·lusió a l’hora de cantar de manera que, aquest primer contacte per a molts d’ells amb la música, va ser per a tots, sobretot per als seus familiars, una agradable sorpresa. Aquest emotiu concert va finalitzar amb la interpretació de l’Adeste Fideles, per part dels xicotets cantores acompanyats dels seus pares.

En principi, el pròxim concert dels xiquets i xiquetes que conformen l’Escola Coral Ciutat de Burjassot serà per a fi de curs, al juny, però, mentrestant, l’Escola està oberta per a tots aquells xiquets i xiquetes que vulguen iniciar-se en el cant. La informació sobre la matrícula, tant per a xiquets com per a adults, està disponible en el web del Cor Ciutat de Burjassot o acudir directament al Teatre “El Progrés” (C/ Dr. Moliner, 12), durant les hores d’assaig, que són els dimarts de 22 a 23:30 h i els dijous, de 22 a 24:00 h.